Lang termyn weer voorspelling. - Forum Topic
Total Views: 83 149 857
Forums / 2. FAQ & General Chat / Lang termyn weer voorspelling.
29 Nov 2019 @ 22:03:48 pm
Ek glo daar is n reeks van weervoorspelling plekke op google wat Suid Afrika dek.
Wie gebruik julle en watter een is die beste om akkurate langtermyn weervoorspelling te kan kry.
Wat sal julle sê is die langste tydperk om akkurate voorspellings te kry voor dit bloot net n raai raai ding is.
29 Nov 2019 @ 22:34:18 pm
Ek google maar gewoonlik, dan kom weather24 of accuweather op. Maar maak nie staat op hul voorspelling nie. As daar wys 90% kans op reen, verwag ek dat dit heel moontlik bewolk mag wees daai dag. Laas maand 2x die geval gehad waar 100% reën voorspel was, maar het niks geval nie (was darem die een dag gedeeltelik bewolk gewees)
30 Nov 2019 @ 06:15:24 am
Ek gebruik www.yr.no . 'n Norweegse weerprogram. Die is op my rekenaar opgestel. Dit het die voordeel van 'n sewe dae vooruitskouing en dek areas wat jy kan kies, bv die plaas Drieput in die Vrystaat - so ek kan sien of swaer Willie gaan reën kry.
30 Nov 2019 @ 09:03:48 am
I use "Rainboo
30 Nov 2019 @ 09:05:59 am
Rainboo, kan mens dorp kies en veertien dae vooruit skatting kry.
30 Nov 2019 @ 09:20:07 am
Die Noorwese een is baie goed. Anders gebruik ek Windfinder.com - veral as ek wil weet hoe die wind gaan waai.
30 Nov 2019 @ 10:22:17 am
I find Windfinder very accurate. Kwathabeng is also informative.
30 Nov 2019 @ 10:25:35 am
Ek het tydens ons Aug kamp by Pienaarsdam bv 2 maande vooruit gesien daar gaan wind wees en die voorspelling was perfek. Ons weer is baie snaaks en glo dat daar baie keer wolke saampak asof dit gaan reen dan kry mens niks. Dit gee mens wel 'n goeie aanding soos Geert reeds genoem is.
Ek kyk na www.weathertoday.co.za saam met www.accuweather.com
Ek dink meeste v d plekke gebruik dieselfde inligting afkomstig v d baie sateliete beskikbaar.
30 Nov 2019 @ 10:41:02 am
Ek dink as jy al hierdie sites besoek en n gemiddelde opsomming maak gaan jy redelik akkuraat wees
30 Nov 2019 @ 11:12:37 am
Ek het destyds na Kobus Botha se voorspelling gekyk
30 Nov 2019 @ 11:16:46 am
Wie is Kobus Botha ?
Kan jy vir ins meer inligting gee
30 Nov 2019 @ 12:11:22 pm
Gebruik "windguru" al vir jare wat jou 'n vooruitskouing vir 7 dae gee.
Baie akurate voorspelling. Tik net jou dorp of stad in.
30 Nov 2019 @ 17:19:15 pm
Ek gebruik www.yr.no
Redelik akkuraat. Gebruik vir motorfiets ry (reën, wind & temperatuur).
Detail vir twee dae per uur. Selfs humiditeit, windspoed en rigting, volume reën verwag, % wolkdekking per uur, barometriesedruk, ens.
Meer oorhoofs vir 7 dae
Satelietbeeld oor die voorspellingsperiode.
Hulle dui selfs ATKV Eiland aan as Eiland Mineraalbad!
Langer termyn kyk ek ma na Accuweather.
Terloops onlangs 'n klimatoloog hoor praat. Die effek van aardverwarming is so dat die weervoorspellings modelle en rekenaarprogramme nie meer goeie voorspellings kan gee nie. Te veel veranderlikes wat nie in standasrd modelle ingereken is nie.
30 Nov 2019 @ 18:32:43 pm
https://www.weatherphotos.co.za/ Ek sien dis nog beskikbaar soek net na Kobus Botha maar bogenoemde adres is ook reg.
30 Nov 2019 @ 18:52:18 pm
As ek reg onthou was hy by die WNNR verbonde maar ek is nie heeltemal seker nie maar sy webwerf gee volledige inligting oor die weer in SA en Nambië. Kyk daarna ek dink jy sal dit geniet
30 Nov 2019 @ 22:19:39 pm
Dankie baie Adele 1 en almal vir die inligting 🙏
01 Dec 2019 @ 12:00:47 pm
Gebruik hulle ook as dit nodig is.
01 Dec 2019 @ 12:52:58 pm
SA Weerdiens het 'n paar maande gelede gesê die noordelike deel vn die land kan eers einde Desember goeie reën verwag en toe spoel Pretoria en Johannesburg 'n paar keer amper weg in November. Op Pietersburg het ons ook hier by 100mm gekry. Dit lyk my dus langtermynvoorspellings is maar taamlik onbetroubaar, nie omdat die weerdiens swak is nie, maar omdat die weerpatrone so onvoorspelbaar is, toestande kan oor 'n baie kort tyd heeltemal teen die voorspelde tendens verander. Die weerdiense gebruik historiese data om voorspellings te doen en die resultaat lyk dit my, is netso onbetroubaar as voorspellings van die ekonomie.
02 Dec 2019 @ 20:16:10 pm
Die weer is hierdie jaar besonder anders as naby normaal. Behalwe vir die afwesigheid van reën by Malelane en die Krokodilrivier opvangsgebied, is die temperature uiterstes.
Dit was vandag, Maandag 2 Desember 2019, 38° in Malelane. Normaal vir Desember.
Dinsdag 3 Desember word temperatuur van 40° voorspel. Kans is goed op 42°. Normaal vir Desember.
Dan Woensdag 4 Desember val die voorspelde maksimum temperatuur na 20° teen middel dag. Abnormaal vir Desember.
Dit is uiterstes. Gaan so die afgelope 3 weke.
Ons vertrou die hitte en skielike wind met koue bring reën.
03 Dec 2019 @ 08:12:56 am
Sulke hoë temperature maak my benoud want dit lyk vir my asof dit baiemaal die voorloper van hael is. Ons het al heelwat skade met hael op Pietersburg gehad en jare gelede is my voertuig op Giyani ook erg deur hael beskadig. Hoop dis nie hierdie slag nie geval nie.
03 Dec 2019 @ 14:32:41 pm
Fred. Moe nou nie slapende honne wakker maak nie.
Altyd my grootste bekommernis
04 Dec 2019 @ 05:27:10 am
Klink of volgende paar dae se reën wyd verspreid is. Hier in Pretoria lekker sagte reën deurnag gehad. Ek hoop die opvangs gebiede van groot damme gaan ook heelwat kry aangesien vlakke al ver sak....Vaaldam is reeds op 39%
04 Dec 2019 @ 08:13:34 am
Geert. Ons het nie te slegte reen gehad in en om Vaaldam die laaste ruk. Verbaas my dat dit eientlik meer leeg is as voor die reenval. Hulle maak seker eers ander damme vol of die bad se prop is nie mooi terug gesit.
09 Dec 2019 @ 07:09:08 am
Sedert reen laas Dinsdag aand begin het, staan ons nou op 160mm in Pretoria....en dit reen steeds
09 Dec 2019 @ 07:15:00 am
Ja ek sit hier in die kantoor en die reen buite hou nie op nie. Dit druppels op die dak raak net harder en sagter soos wat die êrens van die reen effe verander.
09 Dec 2019 @ 16:06:06 pm
Ek hoor die Nyl in Limpopo loop weer na baie jare. Dis 'n mooi gesig. Nylsvlei naby Nylstroom is dan ook sekerlik onder water met derduisende voëls, en ongelukkig nog meer muskiete. Julle ouens van Gauteng kan gerus 'n draai daar gaan maak- dis 'n redelike daguitstappie. Weet enigiemand dalk of Klein Kariba veilig is? Hy het so 'n paar jaar groot skade tydens swaar reën gehad.
09 Dec 2019 @ 20:44:31 pm
Ek vra nederig dat julle van daardie reën afstuur na die Nkomazi vallei waar Malelane geleë is.
Ons kry net so paar druppels elke 5 ure. Maak nie eers die pad nat nie.
Ongelukkig loop Gauteng se oorskot water nie na ons kant toe nie.
09 Dec 2019 @ 21:23:16 pm
Daai skade was volgens my n damwal wat stroom op ingegee het tydens baie reën wat ekstra water deur die oord gestoot het
10 Dec 2019 @ 10:43:14 am
Ja Gert, dit is hoe dit gebeur. 'n Klomp boere bou grond keerwalle in 'n stroompie. As jy 'n dam bou, moet dit 'n veilige oorloop hê waar die water kan uitloop sonder om die wal weg te spoel. Dit is of 'n sementkonstruksie of word met klippe bestraat. Die water mag eenvoudig nie bo-oor die wal loop nie, dan spoel hy weg. Nou is daar net te veel reën of een boer skeep af met sy oorloop sodat sy wal wegspoel en sy hele inhoud storm stroom-af. Nou is die massa water net eenvoudig te veel vir die volgende wal se oorloop om te hanteer en dié spoel weg, asook al die walle stroomaf want die massa water word met elke wal wat meegee, net groter.
Ek verneem van 'n vriend naby Klein Kariba dat, hoewel hulle geweldig baie reën gehad het, is daar nog nie gevaar vir walle wat kan meegee nie. Hy sê een ernstige donderbui kan egter die situasie ernstig verander.